Symposium

**Teknologi i sundhedspraksis**

Teknologi integreres i stadigt stigende omfang i sundhedspraksis og derfor er der brug for et reflekteret og kritisk perspektiv på teknologiers indførelse, betydning og konsekvenser ikke bare for patienter, borgere og pårørende, men også for sundhedsprofessionelle og for organisering af praksis.

I marts 2014 udkommer bogen *Teknologi i sundhedspraksis* (Munksgaard), hvor 20 forskere i 15 kapitler tager livtag med teknologiers komplekse betydning på sundhedsområdet. Bogens målgruppe er især de sundhedsprofessionelle aktører, og formålet med bogen er at styrke muligheden for at begribe, diskutere og udvikle brugen af teknologi i den sundhedsfaglige hverdag.

Bogens forfattere tager alle afsæt i, at teknologi ikke blot er funktionelt værktøj, der kontrolleres af sundhedsaktører. Hvad enten det drejer sig om pleje, behandling, monitorering, patientuddannelse eller ledelse, er teknologi med til at præge de sundhedsfaglige beslutninger, der træffes, og handlinger, der udføres.

På symposiet vil en række af bogens forfattere præsentere deres bidrag til bogen og lægge op til en dialog med deltagerne om, hvordan en socioteknisk forståelse af teknologi i sundhedspraksis kan integreres i uddannelse og dagligt arbejde.

**Hjemmeside** (opdateres løbende)**:** <http://stscenter.dk/sundtek>

**Tid og sted:**

Torsdag 3. april 2014, Auditorie 100, Syddansk Universitet, Odense Campus

Se kort for placering på campus: <http://vejviser.sdu.dk/opslag?lid=2678>

9.00-9.30 Ankomst med kaffe og rundstykker

9.30-12.15 Fagligt program (med kaffepause)

12.15-13.00 Frokost i restauranten

13.00-15.30 Fagligt program (med kaffepause)

Oplæg: **Visualiseringsteknologier**: Lektor Charlotte Kroløkke og lektor Karen Hvidtfeldt Madsen, Institut for Kulturvidenskaber, Syddansk Universitet; **Styrings- og ledelsesteknologier i sundhedsvæsnet:** Lektor Peter Danholt, Institut for Æstetik & Kommunikation - Informationsvidenskab, Aarhus Universitet; **Reproduktive teknologier:** Professor Tine Tjørnhøj-Thomsen, Statens Institut for Folkesundhed, Syddansk Universitet; Adjunkt Stine Willum Adrian, Institut for læ­ring og filosofi, Aalborg Universitet, Cph.; **Hospitalsarkitektur som sundhedsteknologi**: Lektor Lars Botin, Institut for Planlægning, Aalborg Universitet; **Omsorgsteknologier**: Professor Cathrine Hasse, Institut for Uddannelse og Pædagogik, Aarhus Universitet; **Pleje- og behandlingsteknologier:** Lektor Jette Aaroe Clausen, Jordemoderuddannelsen, Professionshøjskolen Metropol.

Pris: 400 kr. (inkl. forplejning, ekskl. moms). Tilmelding senest den 27. marts via: <http://webpay.sdu.dk/system/teknologi/>

**Arrangører:**

Lektor Lotte Huniche, Forskningsenheden Helbred, Menneske og Samfund, Institut for Sundhedstjenesteforskning, Syddansk Universitet

Lektor Finn Olesen Inst. for Kommunikation og Æstetik - Informationsvidenskab, Aarhus Universitet